อัลเลกรี ยันเอง ไม่คิดตีจากม้าลาย โยกคุมทัพปิศาจแดง
กุนซือใหญ่ของทีมยูเวนตุส แชมป์กัลโช เซเรีย อา ออกโรงปฏิเสธข่าวลือที่กำลังจะย้ายมาคุมทีมปิศาจแดง แทนที่ หลุยส์ ฟาน กัล ผู้จัดการทีมจอมปรัชญาชาวดัตช์ที่ทำทีมได้ไม่ค่อยประทับใจนัก,สำนักข่าวต่างประเทศรายงานวันที่ 3 ธ.ค.ว่า มัสซิมิเลียโน อัลเลกรี กุนซือใหญ่ของทีมยูเวนตุส แชมป์กัลโช เซเรีย อา ทีมล่าสุด ออกโรงปฏิเสธข่าวลือที่กำลังจะย้ายมาคุมทีม แมนเชสเตอร์ ยูไนเต็ด แทนที่ของ หลุยส์ ฟาน กัล ผู้จัดการทีมจอมปรัชญาชาวดัตช์ ที่ทำทีมได้ไม่ค่อยประทับใจนักในช่วงที่ผ่านมา,โดยเฮดโค้ชชาวอิตาเลียน วัย 48 ปี ทำผลงานได้อย่างยอดเยี่ยมในซีซั่นล่าสุด เมื่อสามารถพาทัพม้าลายแห่งตูริน รักษาแชมป์สคูเด็ตโตได้เป็นปีที่ 4 ติดต่อกัน รวมทั้งนำทัพยูเว่เข้าสู่รอบชิงชนะเลิศ ยูฟ่า แชมเปียนส์ลีก ได้แบบหักปากกาเซียนด้วยเช่นกัน กระทั่งเมื่อวันพุธที่ผ่านมา มีข่าวลืออย่างหนาหูว่าเจ้าตัวเป็นหนึ่งในเต็งหาม ที่จะเข้ามากอบกู้ความยิ่งใหญ่ของทีมปิศาจแดงแทนที่ของ หลุยส์ ฟาน กัล ,อย่างไรก็ตาม มัสซิมิเลียโน อัลเลกรี ได้ออกมายืนยันผ่านสำนักข่าว เดอะ เทเลกราฟ ว่า ยังไม่คิดย้ายมาทำงานในอังกฤษ และมีความสุขดีในการคุมทีมในลีกบ้านเกิด,ผมยังคงมีความสุขดีในการเป็นโค้ชที่ยูเวนตุส และพยายามโฟกัสกับงานที่ทำอยู่ให้ดีที่สุด ซึ่งนั่นเป็นสิ่งที่สำคัญที่สุดในการของทำงานของผมที่นี่มาโดยตลอด,สำหรับ มัสซิมิเลยโน อัลเลกรี ย้ายจาก เอซี มิลาน มาคุมทีมยักษ์ใหญ่แห่งเมืองตูริน เมื่อปี 2014 และมีสัญญาผูกพันในการคุมทีมข้างสนามไปจนช่วงซัมเมอร์ ปี 2017.
กุนซือใหญ่ของทีมยูเวนตุส แชมป์กัลโช เซเรีย อา ออกโรงปฏิเสธข่าวลือที่กำลังจะย้ายมาคุมทีม แมนเชสเตอร์ ยูไนเต็ด แทนที่ หลุยส์ ฟาน กัล ผู้จัดการทีมจอมปรัชญาชาวดัตช์ ที่ทำทีมได้ไม่ค่อยประทับใจนัก
มัสซิมิเลียโน อัลเลกรี,ยูเวนตุส,ยูเว่,กัลโช เซเรีย อา,แมนเชสเตอร์ ยูไนเต็ด,ปิศาจแดง,หลุยส์ ฟาน กัล,ข่าว,ข่าวกีฬา,ไทยรัฐออนไลน์